paragraph_text: Marija fest je hrvatski festival novih duhovnih marijanskih pjesama. Održava se svake godine, počevši od 2003., u podravskom marijanskom svetištu u Molvama. Organizatori su do danas bili Nacionalni centar Udruge Vojske Bezgrešne, Povjerenstvo za pastoral mladih Varaždinske biskupije, Ured za pastoral mladih Bjelovarsko-križevačke biskupije, galerija hrvatske sakralne umjetnosti Laudato i dr. Pokrovitelji su bili Hrvatska provincija sv. Jeronima franjevaca konventualaca, svetište Majke Božje Molvarske, općina Molve, Bjelovarsko-križevačka biskupija, župa Uznesenja BDM Molve, OŠ Molve, PBZ i dr. Medijski ga pokriva Hrvatski katolički radio. Program festivala uključuje susrete mladih, kreativne radionice, svjedočanstva vjere, euharistijsko klanjanje, duhovni nagovor, svečano euharistijsko slavlje, blagoslov Čudotvornih medaljica koje se podijeli sudionicima susreta.[http://www.ofmconv.hr/marija-fest/ Hrvatska provincija sv. Jeronima franjevaca konventualaca] Marija fest (pristupljeno 12. svibnja 2017.)[http://www.ofmconv.hr/2016/10/18/odrzan-marija-fest-molve-2016/ Hrvatska provincija sv. Jeronima franjevaca konventualaca] ''Održan Marija fest – Molve 2016. (pristupljeno 12. svibnja 2017.)Laudato Laudato/A.D.: Održan Marija fest: glazbena oaza koja obogaćuje cijelu hrvatsku javnost '', 13. listopada 2015. (pristupljeno 12. svibnja 2017.)Laudato Mateja Potroško/Laudato : Marija fest 2014.: Proslavili smo Gospodina i častili Majku Božju, 13. listopada 2014. (pristupljeno 12. svibnja 2017.)